Salvador Allende Gossens, naixito de Valparaíso (Chile) o 26 de chunio de 1908 y muerto en Santiago de Chile (Chile) l'11 de setiembre de 1973 mientres un golpe d'estato melitar, estió un medico y politico chileno, dirichent d'o Partido Socialista de Chile, esleito democraticament o 24 d'octubre de 1970 como President de Chile y que estió asinas President de Chile dende o 4 de noviembre de 1970 dica la suya muerte mientres o golpe organizato por o suyo succesor, o cheneral Augusto Pinochet. Antiparte, tamién estió Menistro de Salut de Chile mientres a presidencia de Pedro Aguirre Cerda, dende o 28 de setiembre de 1939 dica o 2 d'abril de 1942.